TV7 JERUUSALEMMA UUDISED
Tänased teemad -
Iisrael vajab endiselt Jumala abi, ütleb Mossadi uus juht
USA välisminister kritiseerib Iisraeli valitsust
Iisrael tõhustab Läänekaldal vägesid
Iisraeli armees teeninud araablane on ühinenud ISISega
Noored Iisraeli teadusuurijad said rohkelt abiraha
TV7 Jeruusalemma Uudistest - Shalom!
Arutz Sheva kirjutab Iisraeli luureteenistuse uue juhi
Yossi Coheni kõnest sünagoogis.
Peaminister Netanyahu riikliku julgeoleku nõunik Cohen
pidas jõulise kõne, kus ta rõhutas,
et Iisrael rajati Jumala abiga ja vajab endiselt Tema abi.
Cohen on traditsiooniline, laupäeviti sünagoogis käiv juut.
Ta võrdles kõnes oma eelmist rolli Mossadi asejuhina
Toora nädalateksti põhjal Joosepi rolliga Egiptuse vaarao kõrval.
Cohen pidas juhirolli paremaks.
Ta lõpetas kõne Mossadi juhtlausega,
mis tuleb Õpetussõnade 11. peatükist ja kõlab:
"Kus ei ole juhtimist, seal langeb rahvas,
aga kus on palju nõuandjaid, seal on abi."
Ynet Newsi teatel kritiseeris USA välisminister Kerry
ajalehe Newyorker intervjuus Iisraeli valitsust.
Teemaks oli Kerry Lähis-Ida poliitika.
Kerry sõnul muutub Iisrael ühisriigiks, mida on võimatu valitseda.
Tema meelest ei peaks iisraellased elama nagu suures kindluses.
Ta oli eriti mures võimaluse pärast, et Palestiina omavalitsus laguneb.
Sel juhul jääks töötuks 30 000 palestiina politseinikku
ja selle tulemusel tekkiv kaos viiks tõenäoliselt
veel vägivaldsemate kokkupõrgeteni Iisraeliga.
Kerry ei usu, et Iisraeli riik lõpeks, kuid küsimus on selle iseloomus.
Kerry sõnul pole tal vastust, kas tegu on demokraatia, juudiriigi
või kahesüsteemse unitaarriigiga või muutub see nii,
et palestiinlasi koheldakse karmilt,
kuna neile antud hääleõigus nõrgendaks juudiriiki.
Kerry sõnul ei saa teeselda lahenduseks ka seda,
et Läänekaldal jätkatakse ehitamist ja teiste kodude hävitamist,
nende, kellega püütakse rahu teha.
Kerry kohtus enne nn Araabia kevadet
Obama nõudel Damaskuses mitmeid kordi Süüria presidendiga.
USA valitsus tahtis näha,
millise Süüria-Iisraeli lepingu suudaks Kerry saavutada.
Kerry sõnul ütles Assad, et Süüria peab Golani tagasi saama
mis tahes rahulepingus Iisraeliga.
Kerry olevat vastanud, et Süüria peab lõpetama relvalastid
Hezbollah'le Liibanoni ja Hamasile Gazasse.
Assad olevat tahtnud rääkida ka tulevastest suhetest Iisraeliga.
Assad oli toona valmis Iisraeliga rahulepet sõlmima
ja selle tõestuseks on Kerryl Assadi kirjutatud ja allkirjaga kiri,
milles Assad esitles valemit, kus ta nõustus Iisraeli tunnustama,
seal saatkonda avama, rahu tegema ja Golani suhtes kokku leppima.
Newyorkeri teatel eitas Süüria valitsuse esindaja,
et Assad oleks kirja kirjutanud ja eitas ka Assadi osalust
mis tahes vägivaldses tegevuses Süüria rahva vastu 2011. aastal.
Kerry sõnul oli Iisraeli peaminister Netanyahu
Süüria ettepaneku suhtes ebalev olnud.
Assad olevat avaldanud Kerryle muret,
et Süüria majanduse isolatsioon ja kasvav töötus võivad viia selleni,
et usufanaatikud kukutavad valitsuse.
Arutz Sheva teatel otsustas Iisraeli Kaitsejõudude juhtkond
Juudas ja Samaarias vägesid tõhustada.
IDF kutsub kaks reservpataljoni piirkonda turvama
seoses septembris alanud terrorilainega.
Lisaks paigutatakse sinna kaks IDF püsipataljoni.
Raportite teatel hakkavad need valvama eriti Juuda ja Samaaria teid.
Ajalehe Ma'ariv teatel ütles IDF esindaja,
et lisajõude pole veel otsustatud.
Neid võidakse siiski saata kuhu tahes vastavalt olukorra arenemisele.
Vägede eraldamine peaks tagama kiire mobiliseerimise,
kuna tavaarmeel on juba kogemus
julgeolekuolukordadega tegelemisel kontrollpunktides
ja seda võidakse tavapositsioonidelt hetkega ära kutsuda.
The Times of Israeli teatel paigutatakse Jeruusalemma liiklusse
jätkuva terroriohu tõttu pealinnas 300 uut valvurit.
Arutz Sheva teatel
ühines IDF eliitüksuses teeninud Iisraeli araablane ISISega.
Pere ja sõprade antud info järgi
vabanes ta armeest 2014. a algul ja sõitis Türki
ning sealt Süüriasse, võttes kaasa IDF registreerimismärgid.
Sõduri ema sõnul teenis poeg Givati brigaadis,
IDF eliitlahinguüksuses.
Perekond pole pojaga peretüli tõttu viis aastat kontaktis olnud.
Tüli johtus poisis ühinemisest Iisraeli kaitsejõududega,
mille vastu oli teiste seas poisi isa. Isa-poja suhted paranesid,
kuid pole selge, mis pärast armeed juhtus.
Poisile oli organiseeritud töö Iisraeli firmas, kuni ta kadus.
ISISe seas võitleb või on selle vangis hetkel
ca 100-150 Iisraeli araablast.
See on esimene kord, kui sunni džihadistide rühmitusega
on ühinenud endine Iisraeli Kaitsejõudude sõdur.
Arutz Sheva teatel andis hinnatud Euroopa Teadusnõukogu
rohkelt abiraha noortele Iisraeli teadlastele.
24 Iisraeli teadlast said äsja
Euroopa Teadusnõukogu hinnatud noorte teadlaste abirahad.
Tel Avivi Ülikoolis oli juba kolmandat aastat järjest
kõigi osalenud asutuste seas kõige rohkem abirahasaajaid.
Seal said abiraha 8 teadlast.
Ülejäänud Iisraeli 24 toetusrahast
läksid teistesse Iisraeli ülikoolidesse ja instituutidesse.
Nimekirja juhtis Inglismaa, kes sai 48 abiraha
ja teisel kohal oli Saksamaa 47 toetusega.
Euroopa Teadusnõukogu eraldas tänavu kokku 291 toetust.
Ajaleht Ha'aretz arvutas,
et kui arvestada Iisraeli üsna väikese rahvaarvuga,
on juudiriik abiraha teeninud riikide seas esikohal.
Need olid meie tänased uudised. Shalom ja kohtumiseni!
Tõlge: Monika Jaaguri